C 463/14
DA
Den Europæiske Unions Tidende
5.12.2022
Appel iværksat den 8. februar 2022 af Carlos Correia de Matos til prøvelse af kendelse afsagt af Retten (Første Afdeling) den 17. december 2021 i sag T-719/21, Correia de Matos mod Kommissionen (Sag C-79/22 P) (2022/C 463/17) Processprog: portugisisk Parter Appellant: Carlos Correia de Matos (ved advogado C. Correia de Matos) Den anden part i appelsagen: Europa-Kommissionen Ved kendelse af 20. oktober 2022 afviste Domstolen (Tiende Afdeling) appellen og pålagde Carlos Correia de Matos at bære sine egne omkostninger.
Appel iværksat den 5. juli 2022 af Fidelity National Information Services, Inc. til prøvelse af dom afsagt af Retten (Anden Afdeling) den 4. maj 2022 i sag T-237/21 — Fidelity National Information Services mod EUIPO — IFIS (FIS) (Sag C-446/22 P) (2022/C 463/18) Processprog: engelsk Parter Appellant: Fidelity National Information Services, Inc. (ved avocat P. Wilhelm) Den anden part i appelsagen: Den Europæiske Unions Kontor for Intellektuel Ejendomsret (EUIPO) Domstolen (Afdelingen for bevilling af appel) har ved kendelse af 20. oktober 2022 besluttet, at appellen ikke admitteres, og at Fidelity National Information Services, Inc. bærer sine egne omkostninger.
Anmodning om præjudiciel afgørelse indgivet af Tribunalul Argeș (Rumænien) den 9. august 2022 — SC Adient Ltd & Co. KG mod Agenția Națională de Administrare Fiscală og Agenția Națională de Administrare Fiscală — Direcția Generală Regională a Finanțelor Publice Ploiești — Administrația Județeană a Finanțelor Publice Argeș (Sag C-533/22) (2022/C 463/19) Processprog: rumænsk Den forelæggende ret Tribunalul Argeș Parter i hovedsagen Sagsøger: SC Adient Ltd & Co. KG Sagsøgte: Agenția Națională de Administrare Fiscală og Agenția Națională de Administrare Fiscală — Direcția Generală Regională a Finanțelor Publice Ploiești — Administrația Județeană a Finanțelor Publice Argeș Præjudicielle spørgsmål 1) Skal bestemmelserne i artikel 44 i direktiv 2006/112/EF om det fælles merværdiafgiftssystem (1) samt artikel 10 og 11 i Rådets gennemførelsesforordning nr.
282/2011 om foranstaltninger til gennemførelse af momsdirektivet (2) fortolkes således, at de er til hinder for en praksis ved en national skatte- og afgiftsmyndighed, hvorefter en uafhængig hjemmehørende juridisk person kvalificeres som det faste forretningssted for en ikke-hjemmehørende enhed, alene fordi disse to selskaber tilhører den samme koncern?